পোন্তা দেলগাদা
পোন্তা দেলগাদা (পর্তুগিজ: Ponta Delgada,পর্তুগিজ উচ্চারণ: [ˈpõtɐ ðɛlˈɣaðɐ] (শুনুন); আক্ষ. 'সরু অন্তরীপ') পর্তুগাল-এর আজোরেস স্বায়ত্তশাসিত অঞ্চলের বৃহত্তম স্থানীয় প্রশাসনিক এলাকা এবং অর্থনৈতিক রাজধানী। শহরটি সাও মিগুয়েল দ্বীপের অন্তর্ভুক্ত। ২০১১ সালে পোন্তা দেলগাদার জনসংখ্যা ছিল ৬৮,৮০৯। এর আয়তন ২৩২.৯৯ বর্গকিলোমিটার। সাও পেদ্রো, সাও সেবাস্তিয়াও এবং সাও হোসে এই ঐতিহাসিক শহরের প্রধান তিনটি প্যারিশ। ১৯৭৬ সালে সংবিধান সংশোধনের ফলে পোন্তা দেলগাদা প্রশাসনিক রাজধানী হয়। কিন্তু বিচারবিভাগীয় কার্যক্রম আংগ্রা দ্য এরোইসিমো ও সংসদীয় কার্যক্রম উর্তায় পরিচালিত হয়।